**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PROJEKTUI „PLUNGĖS DVARO SODYBOS MYKOLO OGINSKIO RŪMŲ REKONSTRAVIMAS IR MODERNIZAVIMAS, KURIANT AUKŠTESNĘ KULTŪROS PASLAUGŲ KOKYBĘ“ IR LĖŠŲ SKYRIMO**

2018 m. spalio 25 d. Nr. T1-

Plungė

Vadovaudamasi 2014–2020 metų Europos Sąjungos fondų Investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-K-306 priemonės „Modernizuoti viešąją ir privačią kultūros infrastruktūrą“ projektų finansavimo sąlygų aprašo Nr. 1, patvirtinto Lietuvos Respublikos kultūros ministro 2017 m. lapkričio 14 d. įsakymu Nr. ĮV-1085 „Dėl 2014–2020 metų Europos Sąjungos fondų Investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-K-306 priemonės „Modernizuoti viešąją ir privačią kultūros infrastruktūrą“ projektų finansavimo sąlygų aprašo Nr. 1, patvirtinimo”, nuostatomis, Plungės rajono savivaldybės taryba n u s p r e n d ž i a:

1. Pritarti Žemaičių dailės muziejaus kartu su partneriu planuojamam įgyvendinti projektui „Plungės dvaro sodybos Mykolo Oginskio rūmų rekonstravimas ir modernizavimas, kuriant aukštesnę kultūros paslaugų kokybę“ (toliau – Projektas) pagal 2014–2020 metų Europos Sąjungos fondų Investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-K-306 priemonę „Modernizuoti viešąją ir privačią kultūros infrastruktūrą“.
2. Dalyvauti partnerio teisėmis, rengiant ir įgyvendinant Projektą.
3. Lietuvos Respublikos kultūros ministerijai priėmus sprendimą finansuoti Projektą, prisidėti prie Projekto įgyvendinimo ne mažiau kaip 20 procentų visų tinkamų finansuoti Projekto išlaidų Savivaldybės lėšomis bei padengti tinkamas ir netinkamas finansuoti, tačiau Projektui įgyvendinti būtinas, išlaidas ir tinkamas išlaidas, kurių nepadengia Projekto finansavimas, neviršijant 400 tūkst. eurų.
4. Įpareigoti Žemaičių dailės muziejų teikti Projekto paraišką ir kitus susijusius dokumentus, nurodytus 2014–2020 metų Europos Sąjungos fondų Investicijų veiksmų programos „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-K-306 priemonės „Modernizuoti viešąją ir privačią kultūros infrastruktūrą“ projektų finansavimo sąlygų apraše Nr. 1.
5. Įgalioti Žemaičių dailės muziejaus direktorių pasirašyti visus su Projektu susijusius dokumentus.

Savivaldybės meras

SUDERINTA:

Administracijos direktorius Gintaras Bagužis

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Kalbos tvarkytojas Algirdas Eidukaitis

Sprendimą rengė Strateginio planavimo ir investicijų skyriaus vedėja Žaneta Piepalienė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PROJEKTUI „PLUNGĖS DVARO SODYBOS MYKOLO OGINSKIO RŪMŲ REKONSTRAVIMAS IR MODERNIZAVIMAS, KURIANT AUKŠTESNĘ KULTŪROS PASLAUGŲ KOKYBĘ“ IR LĖŠŲ SKYRIMO“**

2018 m. spalio 10 d.

Plungė

1. **Parengto teisės akto projekto tikslai.**

Šio sprendimo tikslas – pritarti Žemaičių dailės muziejaus planuojamam įgyvendinti projektui „Plungės dvaro sodybos Mykolo Oginskio rūmų rekonstravimas ir modernizavimas, kuriant aukštesnę kultūros paslaugų kokybę“ (toliau – Projektas) pagal 2014–2020 metų Europos Sąjungos fondų Investicijų veiksmų 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-K-306 priemonę „Modernizuoti viešąją ir privačią kultūros infrastruktūrą“, gauti pritarimą Plungės rajono savivaldybės dalyvavimui partnerio teisėmis įgyvendinant Projektą, įpareigoti Žemaičių dailės muziejaus direktorių teikti Projekto paraišką, pasirašyti visus su Projektu susijusius dokumentus ir, Lietuvos Respublikos kultūros ministerijai priėmus sprendimą finansuoti Projektą, skirti lėšas, reikalingas Projektui įgyvendinti.

1. **Teisės akto projekto esmė**, **rengimo priežastys ir motyvai.**

Projekto esmė.

Siekiant kokybiškai ir laiku parengti paraišką ir kitus privalomus pateikti dokumentus Projektui, planuojamam įgyvendinti pagal 2014–2020 metų Europos Sąjungos fondų Investicijų veiksmų 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-K-306 priemonę „Modernizuoti viešąją ir privačią kultūros infrastruktūrą“, būtinas Savivaldybės tarybos pritarimas bei sutikimas jį iš dalies finansuoti.

Projektu numatoma atlikti baigiamuosius Plungės M. Oginskio dvaro centrinių rūmų tvarkybos darbus: rekonstruoti rūmų rūsį, vakarinę antro ir trečio aukšto dalį bei ten esančią mansardą ir laiptinę. Taip pat numatoma įrengti liftą ir eskalatorių, skirtą negalią turintiems žmonėms. Įgyvendinus Projektą, M. Oginskio centriniai dvaro rūmai bus pritaikyti kultūrinėms ir su jomis susijusioms edukacinėms, ekonominėms, socialinėms ir kitoms reikmėms, atskleistos vertingosios objekto savybės ir sudarytos prielaidos lankytojų srautui didinti.

Atkurtose pietrytinėse II a. salėse bus pristatomas Oginskio rūmų autentiškas interjeras: rūmų biblioteka (1 salė) su baldais, knygos iš turimų muziejaus mokslinės bibliotekos fondų; II aukšto pietinės pusės salėse - autentiški XIX a. baldai, paveikslai, skulptūros. Vyks ilgalaikis deponavimas iš Lietuvos nacionalinio, Valstybinio dailės ir M. K. Čiurlionio dailės, Telšių „Alkos“ muziejų.

II aukšto šiaurės vakarų salėse bus pristatoma šiuolaikinė dailė iš muziejaus fondų.

Rūsyje: rytų pusėje - rūmų virtuvė- vyninė; vakarų pusėje - edukacinės patalpos, ekspozicinės įrangos sandėlis, elektros skydinė.

Palėpėse: eksponatų saugyklos, 2 patalpos atviriems fondams.

1. **Lėšų poreikis (jeigu teisės aktui įgyvendinti reikalingos lėšos).**

Preliminarus Projekto biudžetas, finansavimo šaltiniai:

ES parama (ne daugiau 80 proc.) – 800 074,69 Eur;

Pareiškėjo indėlis (ne mažiau 20 proc.) – 200 018,67 Eur;

Bendra planuojama Projekto vertė – 1 000 093,36 Eur.

1. **Laukiami rezultatai.**

Patvirtinus Plungės rajono savivaldybės tarybos sprendimą, bus gautas pritarimas rengti ir įgyvendinti Projektą pagal 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-K-306 priemonę „Modernizuoti viešąją ir privačią kultūros infrastruktūrą“ ir jį iš dalies finansuoti.

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Žemaičių dailės muziejaus 2018-10-02 raštas Nr. 1-122 „Dėl pritarimo teikti paraišką projektui „Plungės dvaro sodybos Mykolo Oginskio rūmų rekonstravimas ir modernizavimas, kuriant aukštesnę kultūros paslaugų kokybę“ finansavimui gauti“.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai įsisavinti skiriamą Europos Sąjungos ir valstybės paramą* | *-* |
| *Finansams* | *-* | *-* |
| *Socialinei aplinkai* | *Didės veiklų įvairovė bei prieinamumas ir visuomenės susidomėjimas kultūra.* |  |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *Didės aplinkos patrauklumas darbui ir investitoriams.* | *-* |
| *Administracinei naštai* | *-* | *-* |
| *Regiono plėtrai* | *Numatomas teigiamas poveikis, tolygiai įsisavinant Europos Sąjungos finansavimo priemonių lėšas bei mažinant regioninio netolygumo skirtumus.* | *-* |
| *Kitoms sritims, asmenims ar jų grupėms* | *Numatomas teigiamas poveikis tiek rajono gyventojams, tiek lankytojams iš kitų regionų ar šalių.* | *-* |

***Antikorupcinis vertinimas.***Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Sprendimą rengė Strateginio planavimo Žaneta Piepalienė

ir investicijų skyriaus vedėja